CELEX: 62021CN0595
Language: da
Date: 2021-09-27 00:00:00
Title: Sag C-595/21: Anmodning om præjudiciel afgørelse indgivet af Bayerisches Verwaltungsgericht Ansbach (Tyskland) den 27. september 2021 — LSI — Germany GmbH mod Freistaat Bayern

13.12.2021   
            
            
               DA
            
            
               Den Europæiske Unions Tidende
            
            
               C 502/14
            
         
      Anmodning om præjudiciel afgørelse indgivet af Bayerisches Verwaltungsgericht Ansbach (Tyskland) den 27. september 2021 — LSI — Germany GmbH mod Freistaat Bayern
      (Sag C-595/21)
      (2021/C 502/22)
      Processprog: tysk
      
         Den forelæggende ret
      
      Bayerisches Verwaltungsgericht Ansbach
      
         Parter i hovedsagen
      
      
         Sagsøger: LSI — Germany GmbH
      
         Sagsøgt: Freistaat Bayern (repræsenteret ved: Bayerische Kontrollbehörde für Lebensmittelsicherheit und Veterinärwesen)
      
         Præjudicielle spørgsmål
      
      
                  1.
               
               
                  Skal begrebet »varebetegnelse« i bilag VI, del A, punkt 4, i forordning (EU) nr. 1169/2011 (1) fortolkes således, at det har samme betydning som »varebetegnelse for fødevaren« som omhandlet i artikel 17, stk. 1 til 3, i forordning (EU) nr. 1169/2011?
               
            
                  2.
               
               
                  Såfremt det første spørgsmål besvares benægtende:
                  Er »varebetegnelse« den betegnelse, under hvilken en fødevare udbydes i detailhandelen og i reklamer, og som fødevaren er alment kendt under blandt forbrugerne, også selv om der i denne forbindelse ikke er tale om en varebetegnelse for fødevaren, men om en beskyttet betegnelse, et varemærke eller et fantasinavn som omhandlet i artikel 17, stk. 4, i forordning (EU) nr. 1169/2011?
               
            
                  3.
               
               
                  Såfremt det andet spørgsmål besvares bekræftende:
                  Kan »varebetegnelsen« også bestå af to bestanddele, af hvilke den ene er en varemærkeretligt beskyttet artsbetegnelse eller et overordnet begreb, som ikke vedrører den enkelte fødevare, men som i relation til de enkelte produkter suppleres af en tilføjelse (som andet led af produktets navn), der specificerer fødevaren?
               
            
                  4.
               
               
                  Såfremt det tredje spørgsmål besvares bekræftende:
                  Hvilken af varebetegnelsens to bestanddele skal der tages udgangspunkt i med hensyn til de ledsagende oplysninger i henhold til bilag VI, del A, punkt 4, litra b), i forordning (EU) nr. 1169/2011, når varebetegnelsens to bestanddele er gengivet på emballagen i forskellig størrelse?
               
            
         (1)  Europa-Parlamentets og Rådets forordning (EU) nr. 1169/2011 af 25.10.2011 om fødevareinformation til forbrugerne, om ændring af Europa-Parlamentets og Rådets forordning (EF) nr. 1924/2006 og (EF) nr. 1925/2006 og om ophævelse af Kommissionens direktiv 87/250/EØF, Rådets direktiv 90/496/EØF, Kommissionens direktiv 1999/10/EF, Europa-Parlamentets og Rådets direktiv 2000/13/EF, Kommissionens direktiv 2002/67/EF og 2008/5/EF og Kommissionens forordning (EF) nr. 608/2004 (EUT 2011, L 304, s. 18).